Ricodda à 2004 a scuparta di un tisoru di muneti in oru sottu l'altari di a ghjesgia di San Mamilianu à Sovana, cumpostu da 498 muneti novi datevuli à l'impiratori Lionu I è Antemio, trà u 457 è u 474, veni à dì pocu dopu a morti di Mamilianu. Lighjendi pupulari è tradizioni urali ricurdavani a prisenza di un tisoru sottu l'altari di u Munasteru di San Mamilianu à Monticristu, lighjendi chì funi riscritti dopu da Alexandre Dumas in u celebru rumanzu di u Conti di Monticristu. Almenu dui ducumenti antichi citani a mimoria di un tisoru annantu à l'isula: in u 1549 u Granduca di Tuscana Cosimo I ci scunsigliava di fà ricerchi par a prisenza di pirati, mentri una spidizioni da a Corsica in u 1670 scuprì solu ""...parechji pignatti è vasi pieni di cennari..."". ùn apparisci micca dunqua com'è un casu chì un tisoru si truvava effittivamenti in a ghjesgia di San Mamilianu, micca parò in quidda di Monticristu ma à Sovana in a pruvincia di Grosseto. I muneti sò stati urdinati in u museiu di Sovana, inauguratu u 28 lugliu 2012.